《千佛岭同竹公卓公两和尚看月》
清代·汪为霖

昨宵风雨投灵谷，万斛松涛一镫宿。骑驴侵晓到栖霞，竹光染得秋衫绿。

赞公与我同乡亲，邀留饱啖斋厨莼。湿云扫尽山骨出，高座同参清净因。

移时隔崦钟始发，仰视晴空挂明月。寻幽更上翠微巅，晓色斋心清到骨。

二十年来路万千，担簦戴笠笑徒然。不如黑漆蒲团坐，收拾名山到眼前。

作者简介：江苏如皋人，字春田。官广西思恩知府。有材勇，多技能，善画兰竹。